הערות חשובות נוספות על השיר ירח/ אלתרמן

( בעקבות שיחה עם דבורה והערותיהם של אריאל ותרזה בשיעור)

בפרשנות השיר הצבענו על אור הירח כמרכזי להבנת השיר מעצם היותו אור שמקרין  מראה אחר של העולם השונה מן המראה המתגלה באור השמש . זהו מראה  חלקי ,מסתורי, מוזר ומעורר דמיון . זהו גם מראה מתעתע ומעורר עצבות . יחד עם זאת חשוב לשים לב להיבטיםקיצוניים יותר של המראה המתגלים  בשיר – היבטים שהופכים את השיר לשיראקספרסיוניסטי .

(: **אקספרסיוניזם** הוא זרם ב[אמנות](http://he.wikipedia.org/wiki/%D7%90%D7%9E%D7%A0%D7%95%D7%AA) [המאה העשרים](http://he.wikipedia.org/wiki/%D7%94%D7%9E%D7%90%D7%94_%D7%94%D7%A2%D7%A9%D7%A8%D7%99%D7%9D), המעמיד במרכז היצירה את היוצר ואת ראייתו הפנימית. המקורות הפילוסופים של הזרם שאובים מתנועת [הרומנטיקה](http://he.wikipedia.org/wiki/%D7%94%D7%A8%D7%95%D7%9E%D7%A0%D7%98%D7%99%D7%A7%D7%94). זרם אקספרסיוניסטי מתקיים ב[ציור](http://he.wikipedia.org/wiki/%D7%A6%D7%99%D7%95%D7%A8), ב[ספרות](http://he.wikipedia.org/wiki/%D7%A1%D7%A4%D7%A8%D7%95%D7%AA), ב[מוזיקה](http://he.wikipedia.org/wiki/%D7%9E%D7%95%D7%96%D7%99%D7%A7%D7%94) ובענפי אמנות נוספים. זרם זה רווח בעיקר בתרבויות דוברות הגרמנית ([גרמניה](http://he.wikipedia.org/wiki/%D7%92%D7%A8%D7%9E%D7%A0%D7%99%D7%94), [אוסטריה](http://he.wikipedia.org/wiki/%D7%90%D7%95%D7%A1%D7%98%D7%A8%D7%99%D7%94), [שווייץ](http://he.wikipedia.org/wiki/%D7%A9%D7%95%D7%95%D7%99%D7%99%D7%A5), וחלק מ[צ'כיה](http://he.wikipedia.org/wiki/%D7%A6%27%D7%9B%D7%99%D7%94)). בכל התחומים בהם בא לידי ביטוי זרם זה, קווי היצירה היו גסים יותר, זועקים יותר, אלימים יותר. זאת בניגוד לקווים המעודנים של ה[אימפרסיוניזם](http://he.wikipedia.org/wiki/%D7%90%D7%99%D7%9E%D7%A4%D7%A8%D7%A1%D7%99%D7%95%D7%A0%D7%99%D7%96%D7%9D). ה"אקספרסיביות" של האקספרסיוניזם באה לידי ביטוי בהתפרצות כוללת של רגשות (אקספרס= הבעה), לרוב שליליים: כאב, ייאוש, חרדה, תחושת שקיעה - רגשות שאפיינו את תקופת מפנה המאה העשרים, ה-[Fin de Siècle](http://he.wikipedia.org/wiki/Fin_de_Si%C3%A8cle).( סוף המאה ) אמנם, לאורך כל תולדות האמנות קיימת אקספרסיה שאמנים ביטאו ביצירותיהם, אלא שהאקספרסיה הייתה משנית לציור ולא הנושא העיקרי בו. באקספרסיוניזם מושלך עולמו הפנימי של האמן על האובייקט המצויר. במובנה הרחב ביותר משמשת המילה "אקספרסיוניזם" לתיאור כל אמנות שצומחת מרגשות סובייקטיבים, ולא מתצפיות אובייקטיביות. הציורים האקספרסיוניסטים מנסים לשקף את תחושתו של האמן ולאו דווקא את המציאות האובייקטיבית של העולם הסובב אותו.)מתוך הויקיפדיה) .

האקספרסיונים בשיר "ירח "  אינו " צועק " אך הוא מתגלה מתוך המראות והדרך שבה הם מאופיינים  ע"י מבטו ותיאוריו הייחודיים של הדובר.

ההיבטים הקיצוניים ומעוררי המוזרות והחרדה או אימה סמויה  מתגלים  במראה העיר שהדובר משקיף עליה מחלונו , עיר נטולת אדם וחיים, ששמיה כמו קיר מבוצר ורק בכי הצרצרים כמו טובל את כל העיר בבכי. חשוב לשים לב לערבוב החושים הקשור בבכי . (סינסתיזה). הבכי כקול צרצרים המקיף את העיר כולה והעיר הנטבלת כולה כמו סמרטוט בדמעות הבכי  של עצמה . את העיר הוא כאב שיכול אולי להישמע רק בדומיית הלילה , כאשר המולת החיים הגלויים והפעלתנים נרגעת והכאב, שבחיים צף .הוא עולה מן העיר כולה ומשקף גם את הדובר.

ירח על כידון הברוש: גם מראה זה למרות שהוא כולל לכאורה רק עצמים טבעיים יש בו ממד של אימה . הירח כמו משופד על "כידון הברוש ". והסמיכות המטפורית " כידון הברוש " מדמה כאב של דקירה ופילוח  בגוף הירח . יש משהו מוזר במראה הירח שהוא גבוה ומאיר ושייך לגרמי השמיים נראה קרוב מידי לארץ שמשלחת בו את הברוש ככידון. הדובר המצוי לבדו מול חלונו מנע  מתוך תחושה בודדת , מנוכרת ומתעורר על ידי מבט חדש לחוש בכאב הטמון בעולם -כאב שאינו נפרד מיופים של עצמי הטבע כמו  הירח והברוש.

הטבע הדומם – חי  ומואנש

הדרך היא הצופה בהלך , ולא האדם  הוא הצופה בה   המים הם הניבטים אלינו – מקבלים מבט ומחזרים מבט., העץ "שוקט" ועליו כעגילים אדומים.  מבטו של הדובר (האומן- המשורר ) על הטבע הדומם מגלה בו נשמה , מבט, חיות דוממת , כמעט אנושית . הדרך כמו נזקקת להלך( הנווד , המשורר , האדם בדרכי החיים ) וקוראת לו לשוב אליה. המים מחזירים מבט מסתורי של השתקפות אל האדם המתבונן בהם . העצים נתונים בתוך הוויה קשה כמו זו של כידון הברוש או רכה וחושנית ושקטה כמו של העץ באודם עגילים . הדובר מרגיש שהוא חש בחיים המפעמים בכל הטבע הגדול ובהוויה והוא רוצה לגעת, לחוש ולהתקרב ו" לשאול בשלומם " ( המשך בדף הבא )

צעצועיו הגדולים של אלוהים-  מתוך מבטו של האדם האומן

אפשר לחוש במהלך השיר בריגוש ההולך והגובר של הדובר. בבית הראשון הוא רק קול שמתאר את מראה העיר המנוכרת  והעצובה. בבית השני הוא כבר משוחח בינו לבין עצמו כמו בדיבור עם אחר " אתה אומר – אלי, העוד ישנם כל אלה ?/ העוד מותר בלחש בשלומם לדרוש? ובבית האחרון הוא פונה ישירות " ל"אלוהנו ".  ההתרגשות של הדובר מונעת גם מיופים וגם ממוזרותם ומן הכאב והאימה הגלומים הדברים . הוא חש בכאב הגלום בכל , ובכך שהכול כפוף לאל והאל משחק בעולם כבצעצועיו. מבחינה זו גם האדם הוא אחד מצעצועי האל אבל האדם (אומן) יכול לחשוף את עצבותם ואימתם  של הדברים ויופיים,הוא יכול לחוש ולדעת אותם כל חייו  ולצייר אותם בשיר.